stanford-oval/wikipedia huggingface dataset:
Cobra Command
Johtoryhmä

Cobra Commander on Cobran perustaja ja johtaja. Hänen kasvonsa ovat aina peitossa, joko silmä aukoilla varustetun hupun tai huipputeknisen taistelukypärän peitossa. Siitä huolimatta ainoastaan Destro ja Baroness ovat nähneet hänen kasvonsa.
Destro on skotlantilainen asetehtailija, joka pitää kasvojensa yllä metallinaamiota. Hän ei varsinaisesti kuulu Cobran järjestöön, mutta tekee tiiviisti yhteistyötä Cobran kanssa, jolle hän myy aseitaan. Destrolla on oma yritys MARS ja Iron Grenadiers sotilasjoukot.
Baroness oli rikkaan eurooppalaisen pariskunnan lapsi, joka siirtyi ääriliikkeiden kautta Cobran organisaation tiedustelu-upseeriksi.
Doctor Mindbender on hullu tiedemies ja entinen hammaslääkäri, joka on kehittänyt useita mielenhallinta laitteita. Hän kykenee myös tekemään geneettisiä operaatioita, kuten Serpentor.
Storm Shadow on entinen Arashigake-klaanin ninja, joka harjoitteli taistelulajeja yhdessä Snake Eyesin ja Stalkerin kanssa. Liittyi Cobran järjestöön löytääkseen setänsä murhaajan, joka johti klaaniaan. Myöhemmin Storm Shadow aivopestiin palvelemaan Cobraa.
Zartan on Cobran palkkamurhaaja ja Dreadnoks prätkäjengin johtaja. Hän on erinomainen vakooja ja naamioituja.
Serpentor on tohtori Mindbenderin luoma klooni, jolle on lisätty menneiden sotajoukkojen johtajien DNA:ta, kuten Napoleon Bonaperten, Julius Caesarin, Aleksanteri Suuren ja Tšingis-kaanin. Lisäksi Serpentoriin on lisättiin ensimmäisissä kokeissa Ripcordin aivokäyrät, joiden avulla hän kykenee käyttämään G.I. Joen taktiikoita heitä vastaan.
Darkness Descends

| Darkness Descends Dark Angel |
| --- | --- | --- |

Studioalbumin tiedot
 Äänitetty : 1986
 Julkaistu: 1986
 Tuottaja(t): Randy Burns
 Tyylilaji: Thrash metal
 Kesto: 35.22
 Levy-yhtiö: Combat Records
Dark Angelin muut julkaisut
| We Have Arrived 1984 | Darkness Descends 1986 | Leave Scars 1989 |
Darkness Descends on yhdysvaltalaisen metalliyhtye Dark Angelin julkaisema albumi vuodelta 1986. Albumia pidetään yleisesti ottaen thrash metal -klassikkona sen äärimmäisen nopean ja raskaan tyylin vuoksi.[lähde? ]
Kappaleet

Darkness Descends – 5.53
The Burning of Sodom – 3.19
Hunger of the Undead – 4.19
Merciless Death – 4.08
Death Is Certain (Life Is Not) – 4.18
Black Prophecies – 8.34
Perish in Flames – 4.52
Uusintaversion bonuskappaleet
Merciless Death – 3.44 (Live)
Perish in Flames/Darkness Descends – 8.30 (Live)
Kokoonpano

Don Doty – laulu
Eric Meyer – kitarat
Jim Durkin – kitarat
Mike Gonzalez – bassokitara (ei albumilla)
Rob Yahn – bassokitara (albumilla)
Gene Hoglan – rummut
Aiheesta muualla

Darkness Descends Discogsissa. (englanniksi)
Albumi Darkness Descends Encyclopaedia Metallum -sivustolla (englanniksi)
Ctenochaetus truncatus

| Ctenochaetus truncatus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Välskärikalamaiset Acanthuroidei
Heimo::  Välskärikalat Acanthuridae
Suku::  Ctenochaetus
Laji::  truncatus
Kaksiosainen nimi
 Ctenochaetus truncatus  Randall & Clements, 2001 
Infobox OKNimi-testi OKIUCN-testi OK: 
Ctenochaetus truncatus on Intian valtameressä elävä melko harvinainen välskärikala. Se muistuttaa ulkonäöltään keltasilmävälskäriä (Ctenochaetus strigosus).
Koko ja ulkonäkö

Ctenochaetus truncatus kasvaa noin 15 cm pitkäksi. Se muuttaa väritystään kasvaessaan. Poikaset ovat aivan keltaisia, aikuisen yksilön vartalossa on vaalean sinisiä pilkkuja ruskealla pohjalla. Silmän ympärillä on auringonkukan keltainen rengas. Sillä on jopa 30 hammasta, jotka kasvavat monessa rivissä kuin harjan piikit.
Alkuperä

Ctenochaetus truncatus elää Malediivien ympäristössä ja muualla Intian valtamerellä. Sitä on tavattu 1–20 metrin syvyydestä riuttojen sisärinteiltä, usein suurikokoisten korallien joukosta.
Käyttäytyminen

Ctenochaetus truncatus  elää yksitellen tai pienissä parvissa. Se on yksi rauhallisimmista välskärilajeista, ja sopii seura-akvaarioihin. Se voi joutua kiusaamisen kohteeksi, joten rauhalliset lajit ovat turvallisin valinta samaan akvaarioon.
Vesiolot ja ravinto

Ctenochaetus truncatus syö luonnossa levää ja saa sen joukossa pieniä selkärangattomia. Akvaariossa se nyppii laseista ja kivistä levää, ja syö pohjalla mahdollisesti vellovaa levä- ja detritusmassaa, minkä lisäksi sille annetaan kasvis- ja äyriäispitoisia pakaste- ja kuivaruokia. 
Sopiva lämpötila on 23 - 27°C.
Debbie Sosimenko

| Mitalit> Maa:   Australia.Naisten yleisurheilu.Kansainyhteisön kisat  | Mitalit> Maa:   Australia.Naisten yleisurheilu.Kansainyhteisön kisat  | Mitalit> Maa:   Australia.Naisten yleisurheilu.Kansainyhteisön kisat  | Maa:   Australia> Naisten yleisurheilu. |
| --- | --- | --- | --- |
|  Kultaa | Kuala Lumpur 1998 | moukari |  |
Deborah Anne "Debbie" Sosimenko (s. 5. huhtikuuta 1974 Sydney) on australialainen moukarinheittäjä.
Sosimenko saavutti universiadeissa 1997 pronssia tuloksella 65.02. Vuonna 1998 hän voitti Kansainyhteisön kisoissa kultaa tuloksella 66,56. Olympialaisissa Sosimenko sijoittui viidenneksi Sydneyssä 2000 ennätyksellään 67,95 mutta karsiutui loppukilpailusta neljä vuotta myöhemmin Ateenassa. MM-kilpailuissa hän sijoittui viidenneksi Sevillassa 1999 tuloksella 65,52.
Sosimenko voitti Australian-mestaruuden vuosina 1996, 1998 ja 1999. Hän ylitti 67 metriä vuosina 1998, 2000 ja 2003 ja pääsi siitä vielä seitsemän senttimetrin päähän viimeisenä aktiivivuonnaan 2004.
Cobreloa

Club de Deportes Cobreloa on chileläinen jalkapalloseura Atacaman autiomaassa sijaitsevasta Calaman kaivoskaupungista. Seura on perustettu vuonna 1977 ja se pelaa maan pääsarjassa Primera Divisiónissa.
Cobreloa on suhteellisen nuori seura, se on perustettu vuonna 1977. Seuran nimi tulee espanjan kielen kuparia tarkoittavasta sanasta cobre ja Chilen maakunnasta El Loa, sekä myös Chilen pisimmästä joesta, Loa-joesta. Joki virtaa Calaman ja maailman suurimman avolouhoksen Chuquicamatan lähistöllä.
Cobreloa vakiinnutti asemansa Chilen jalkapallon huipulla hyvin nopeasti. Seura nousi ensimmäisenä kautenaan Chilen pääsarjaan, missä se on pelannut siitä lähtien, vuodesta 1978. Ensimmäisen maan mestaruutensa se voitti vuonna 1980. Vasta neljän vuoden kuluttua seuran perustamisesta Cobreloa selviytyi Copa Libertadoresin loppuotteluun, vuonna 1981. Se kuitenkin hävisi loppuottelun brasilialaisseura Flamengolle. Myös seuraavana vuonna 1982 Cobreloa selviytyi Copa Libertadoresin loppuotteluun, mutta se hävisi finaalin uruguaylaiselle Peñarolille.
Cobreloa on voittanut Chilen mestaruuden kahdeksan kertaa, mikä tekee siitä maan neljänneksi menestyneimmän seuran, ja menestyneimmän seuran pääkaupunki Santiagon ulkopuolella.
Saavutukset

Primera División
8 mestaruutta:  1980, 1982, 1985, 1988, 1992, 2003-Apertura, 2003-Clausura, 2004-Clausura
Copa Chile
Voitto: 1986
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cobreloa
Käännös suomeksi
David Wise (freestylehiihtäjä)

| Mitalit> Maa:  Yhdysvallat.Miesten freestylehiihto. Olympialaiset  | Mitalit> Maa:  Yhdysvallat.Miesten freestylehiihto. Olympialaiset  | Mitalit> Maa:  Yhdysvallat.Miesten freestylehiihto. Olympialaiset  | Maa:  Yhdysvallat> Miesten freestylehiihto. |
| --- | --- | --- | --- |
|  Kultaa | Sotši 2014 | lumikouru |  |
|  Kultaa | Pyeongchang 2018 | lumikouru |  |
| MM-kilpailut  | MM-kilpailut  | MM-kilpailut  |  |
|  Kultaa | Voss 2013 | lumikouru |  |
| X Games  | X Games  | X Games  |  |
|  Kultaa | Aspen 2012 | SuperPipe |  |
|  Kultaa | Aspen 2013 | SuperPipe |  |
|  Kultaa | Aspen 2014 | SuperPipe |  |
David Wise (s. 30. kesäkuuta 1990 Reno, Nevada) on yhdysvaltalainen freestylehiihdon olympiavoittaja ja maailmanmestari. 183 senttimetriä pitkä ja 84 kilogrammaa painava Wise kilpailee lumikourussa.
Ura

Wise saavutti lumikourun olympiakultaa vuoden 2014 talviolympialaisista Sotšista. Hän on ollut mukana kolmissa MM-kilpailuissa, joista hänellä on lumikourun kulta vuodelta 2013 Vossista. Hän sijoittui MM-kilpailuissa neljänneksi 2009 ja 2011. X Gameseista Wise on saavuttanut kolme SuperPipen kultaa, vuosilta 2012, 2013 ja 2014.
Freestylehiihdon maailmancupissa Wise debytoi tammikuussa 2009 Park Cityn lumikourukilpailussa. Hän voitti lumikourun maailmancupin kausilla 2011–2012 ja 2014–2015 sekä sijoittui kolmanneksi kausilla 2010–2011 ja 2012–2013. Hän on saavuttanut maailmancupissa neljä osakilpailuvoittoa ja ollut palkintokorokkeella yhteensä kymmenen kertaa.
David Soskis

David Soskis ennen vuotta 1905.
David Vladimirovitš Soskis, myös Soskice (27. maaliskuuta 1866 Berdytšiv, Ukraina – 1941) oli ukrainalaissyntyinen venäläinen vallankumouksellinen. Myöhemmin 1917 hänestä tuli Kerenskin sihteeri, ja hän välitti tälle uutisia brittiläisistä lehdistä. Soskis oli toiminut 1880- ja 1890-luvuilla vallankumousliikkeessä. Hän muutti sitten Lontooseen, jossa hän kirjoitti Observeriin ja Manchester Guardianiin.
Soskisin isä oli hattukauppias. Soskis kävi koulua Kiovassa. Hänen puolisonsa oli Juliet Catherine Emma Soskis (s. Hueffer). Hänen poikansa oli brittiläinen parlamentaarikko Frank Soskice, paroni Staw Hill, ja pojanpoikansa brittiläinen kansantaloustieteilijä David Soskice.
Teokset

Nikolai Alekseevich Nekrasov, David Soskice, et al., Who Can be Happy and Free in Russia?. Käännös: Juliet M. Soskice. Johdanto tohtori David Soskice, 1917 (englanniksi)
David Wise (televisiokäsikirjoittaja)

| David Wise> Henkilötiedot |
| --- | --- |
Syntynyt: 1. helmikuuta 1955
Kuollut: 3. maaliskuuta 2020 (65 vuotta)
Ammatti:  käsikirjoittaja
David Wise (1. helmikuuta 1955 – 3. maaliskuuta 2020) oli yhdysvaltalainen televisiokäsikirjoittaja, joka aloitteli uraansa 1970-luvulla Star Trekin animaatiosarjan parissa. Myöhemmin hän oli vaikuttamassa suuresti The Transformersin ja erityisesti Turtles – mutanttikilpikonnat -sarjan tarinoihin. Wise oli mukana myös vuoden 1983 He-Manissa, Tikun ja Takun pelastuspartiossa, sekä Zorrossa.
Aiheesta muualla

David Wise (televisiokäsikirjoittaja) Internet Movie Databasessa. (englanniksi)
Daniela Walkowiak-Pilecka

| Mitalit | Mitalit | Mitalit |  |
| --- | --- | --- | --- |
|   Daniela Walkowiak-Pilecka kesäolympialaisissa 1960  |   Daniela Walkowiak-Pilecka kesäolympialaisissa 1960  |   Daniela Walkowiak-Pilecka kesäolympialaisissa 1960  |  |
Maa:   Puola
Naisten ratamelonta
|  Olympialaiset  |  Olympialaiset  |  Olympialaiset  |  |
|  Pronssia | Rooma 1960 | K-1 500 m |  |
Daniela Walkowiak-Pilecka (s. 24. toukokuuta 1935 Łąki Wielkie) on puolalainen ratameloja. Hän saavutti Rooman kesäolympialaisissa 1960 pronssia 500 metrin kajakkiyksikössä. Walkowiak-Pilecka edusti Puolaa myös Melbournen olympialaisissa 1956 ja Tokion olympialaisissa 1964.
Daniela Öhman

Daniela Öhman (s. 16. maaliskuuta 1997) on suomalainen lentopalloilija. Hän edustaa Hämeenlinnan Lentopallokerhoa. Hän on pelipaikaltaan keskipelaaja ja pituudeltaan 185-senttimetrinen. Hän on pelannut Suomen maajoukkueessa 77 ottelua huhtikuun 2021 loppuun mennessä. Hänen kasvattajaseuransa on LP Kangasala, jota hän edusti liigassa kausina 2013–2017. Hän voitti Suomen-mestaruuden HPK:n joukkueessa kaudella 2017–2018. Sitten hän siirtyi Ranskaan, jossa hän edusti Béziers Angelsia kaudella 2018–2019 ja pariisilaista Les Mariannes -joukkuetta kauden 2019–2020 alkupuolella. Hän siirtyi kesken kauden 2019–2020 pihtiputaalaiseen Liigaplokiin, ja kaudeksi 2020–2021 hän palasi Hämeenlinnaan.
David Harlock

| David Harlock> Henkilötiedot |
| --- | --- |
Syntynyt: 16. maaliskuuta 1971 (ikä 53) Toronto, Ontario
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  88 kg
Pelaajaura
Pääsarjaura:  1992–2003
Seurat:  St. John's Maple Leafs (AHL) Toronto Maple Leafs (NHL) San Antonio Dragons (IHL) Washington Capitals (NHL) Portland Pirates (AHL) New York Islanders (NHL) Atlanta Thrashers (NHL) Chicago Wolves (AHL) Philadelphia Phantoms (AHL)
NHL-varaus:  24. varaus, 1990 New Jersey Devils
David Harlock (s. 16. maaliskuuta 1971) on kanadalainen entinen jääkiekkoilija, pelipaikaltaan puolustaja. Hän on New Jersey Devilsin 2. kierroksen varaus vuodelta 1990. Harlock pelasi urallaan 212 NHL-ottelua, joissa teki kaksi maalia ja 16 tehopistettä. Hän edusti myös Kanadaa vuoden 1994 talviolympialaisissa.
Ura

Ennen NHL-uraansa Harlock pelasi Michiganin yliopiston joukkueessa neljä kautta vuosina 1989-1993. Yliopistopelien jälkeen hän pelasi neljä peliä Kanadan maajoukkueen mukana. Kesällä 1990 New Jersey Devils hankki 2. kierroksen 24. varausvuoron vaihtokaupassa Calgary Flamesilta, joka puolestaan oli saanut sen vaihtokaupassa Detroit Red Wingsilta vaihdossa Brad McCrimmoniin. Osana kauppoja Devils sai myös vuoden 1990 1. kierroksen varausvuoron, jolla varasi Martin Brodeurin. Devilsin kanssa Harlock ei kuitenkaan koskaan solminut NHL-sopimusta vaan pelasi täydet neljä kautta yliopistosarjaa ja solmi sitten syksyllä 1993 vapaana pelaajana sopimuksen Toronto Maple Leafsin organisaatioon. Kauden aikana Harlock pelasi 10 AHL-ottelua, kuusi NHL-ottelua ja 49 ottelua Kanadan maajoukkueessa. Toronton organisaatiossa Harlock viihtyi kolme kautta mutta NHL-otteluita tällä jaksolla kertyi vain kahdeksan. Kaudella 1996-1997 hän teki sopimuksen IHL-liigan San Antonio Dragonsin kanssa jossa pelasi 69 ottelua tehden niissä 13 tehopistettä. Se ritti herättämään Washington Capitalsin kiinnostuksen, joka tarjosi Harlockille yksivuotisen sopimuksen. Washingtonissa Harlock pelasi kuusi ottelua ilman tehopisteitä kauden kuluessa pääosin AHL-joukkue Portland Piratesin mukana. Seuraavalle kaudelle Harlock sai sopimuksen New York Islandersiin, jossa pääsi pelaamaan täyden kauden. 70 ottelussa hän teki kaksi maalia ja antoi kuusi syöttöä. Jäähyjä hänelle vihellettiin 69 minuuttia. Kesällä 1999 Atlanta Trashers poimi suojaamatta jätetyn Harlockin NHL:n laajennusdraftissa kahdeksantena pelaajana. Atlantassa Harlock pelasi kaksi ja puoli kautta ilman maaleja kunnes hänet lähetettiin 19 pelin jälkeen farmijoukkue Chicago Wolvesiin. Maaliskuussa 2002 Harlock sekä kolmannen ja seitsemännen kierroksen varausvuorot kesälle 2003 myytiin Philadelphia Flyersille. Vastineeksi Francis Lessardista. Philadelphian organisaatiossa Harlock pelasi kevääseen 2003 asti, mutta NHL-pelejä ei hänelle kertynyt ensimmäistäkään. Kauden 2002-2003 jälkeen Harlock päätti uransa.
Ura > Maajoukkue

Harlock edusti Kanadaa vuoden 1991 alle 20-vuotiaiden MM-turnauksessa, jossa seitsemässä ottelussa kirjautti 2 syöttöpistettä ja kaksi jäähyminuuttia. Kanada voitti turnauksessa kultaa.
Seuraavan kerran Harlock pääsi maajoukkueen mukaan arvokisoihin Lillehammerin olympiaturnaukseen vuonna 1994. Siellä kahdeksassa ottelussa tilastoihin merkittiin kahdeksan jäähyminuuttia ilman tehopisteitä. Kotiin tuomisina oli turnauksen hopeamitali.
Deutsche Oper

Deutsche Oper (saksalainen ooppera) voi tarkoittaa:
Deutsche Oper Berlin, oopperatalo Berliinissä
Deutsche Oper am Rhein, Düsseldorfin ja Duisburgin yhteinen ooppera
Deutsche Operin metroasema (Berliini)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Deutsche Oper”, voi hakea sivunnimihaulla, laajalla sivunnimihaulla tai tekstihaulla.
Consume the Forsaken

| Consume the Forsaken Disgorge |
| --- | --- | --- |

Studioalbumin tiedot
 Äänitetty : helmikuu 2002, Studio One, Racine, Wisconsin
 Julkaistu: 7. toukokuuta 2002
 Tuottaja(t): Chris Wisco & Disgorge
 Tyylilaji: brutaali death metal
 Kesto: 31.42
 Levy-yhtiö: Unique Leader Records
Disgorgen muut julkaisut
| She Lay Gutted 1999 | Consume the Forsaken 2002 | Parallels of Infinite Torture 2005 |
Consume the Forsaken on yhdysvaltalaisen brutaalin death metalin yhtyeen Disgorgen kolmas studioalbumi. Se julkaistiin vuonna 2002 levymerkillä Unique Leader Records. Albumi on yhtyeen ainoa, jolla vokalistina toimii A.J. Magana.
Kappaleet

Demise of the Trinity – 3.23
Perverse Manifestation – 4.28
Manipulation of Faith – 3.11
Consecrating the Reviled – 2.35
Indulging Dismemberment of a Mutilating Breed – 2.53
Consume the Forsaken – 3.38
Dissecting Thee Apostles – 3.05
Denied Existence – 3.44
Divine Suffering – 4.45
Kokoonpano

A.J. Magana – laulu
Ricky Myers – rummut
Ben Marlin – bassokitara
Diego Sanchez – kitara
Kokoonpano > Muut tekijät

Chris Wisco – tuottaja, äänittäjä, miksaaja
Larisa Myers – valokuvat
Colin Davis – masteroija
Derek Boyer – layout
Lord Lustmord – layout
Jon Zig – kansikuva
Vic Mendoza – logo
Arvostelut

Sputnik Music: 4.5/5
Global Domination: 6/10
Aiheesta muualla

Albumi Consume the Forsaken Encyclopaedia Metallum -sivustolla (englanniksi)
Consume the Forsaken discogs.com -sivustolla
Deutsche Oper am Rhein

Duisburgin teatteri, alkujaan rakennettu 1912, tuhoutui toisen maailmansodan aikana ja kunnostettiin 1940-luvun lopulla.
Deutsche Oper am Rhein on Düsseldorfin ja Duisburgin kaupunkien teatteri, jolla on pitkät perinteet kahden suurkaupungin yhteistyössä. Oopperan, operetin ja musikaalien ohella se esittää myös balettia. Sillä on Saksan suurin oopperan henkilökunta.
Düsseldorfin ooppera vahingoittui toisessa maailmansodassa. Tilapäiskunnostusten jälkeen rakennus kunnostettiin 1950-luvulla ja otettiin jälleen käyttöön  vuonna 1956. Kuva vuodelta 1959.
Naapurikaupungit tekivät 1955 sopimuksen oopperan muodostamisesta, sen ensimmäinen johtaja oli Hermann Juch. Teatterin ensimmäinen kausi alkoi 28. syyskuuta 1956. Oopperan historia alkaa vuodesta 1873, jolloin Düsseldorfiin alettiin rakentaa kaupunginteatteria.
Deutsche Hochschule für Politik

Deutsche Hochschule für Politik (DHfP) oli saksalainen yksityinen korkeakoulu. Se perustettiin vuonna 1920, liitettiin nykyiseen Humboldt-yliopistoon vuonna 1940 ja muutettiin yhdeksi Freie Universität Berlinin laitoksista nimellä Otto-Suhr-Institut vuonna 1959.
Korkeakoulun perustamisen aikoihin Weimarin tasavalta oli nuori, hävitty maailmansota ja Versaillesin sopimuksen nöyryytykset vaivasivat ihmisiä. Intellektuellien joukossa muhi fasismia edeltäneitä oikeistolaisia ajatuksia, tasavallan vastustamista, haikailua keisarikunnan aikoihin ja muukalaisvihamielisyyttä. DHfP:n liberaalit perustajat nousivat näitä oikeistolaispiirejä vastaan. Monet heistä kuuluivat Berliinin demokraattiseen yhdistykseen, jonka jäseninä oli myös juutalaisia kauppiaita ja pankkiireja.
Korkeakoulusta vastasi kannatusyhdistys, jonka jäseninä oli monia Versaillesin rauhansopimuksen allekirjoittajia kuten Walter Simons, Ernst Jaeckh, Friedrich Naumann ja Max Weber. Weber ehti kuolla ennen koulun avaamista.
Alkuvuosina kaikilta korkeakoulun opettajilta vaadittiin kirjallinen sitoutuminen tasavallan aatteiden tukemiseen. Aluksi pyrittiin kouluttamaan eri taustoista tulevia ihmisiä toimimaan nuoren tasavallan eri tehtävissä. Monet luennoijat olivat osa-aikaisia, ja suuri osa opetuksesta järjestettiin iltaisin työpäivän jälkeen. Tutkinnon suorittaminen tuli mahdolliseksi vasta 1920-luvun puolivälissä.
Fasismin nousun myötä suuri osa korkeakoulun opettajakunnasta joutui lähtemään maanpakoon vuonna 1933.
Korkeakoulu liitettiin Friedrich-Wilhelms-yliopistoon vuonna 1940. Sodan jälkeen se alkoi toimia uudelleen itsenäisenä instituuttina. Sen johdossa oli vuodesta 1948 vuoteen 1955 Otto Suhr, Berliinin kaupunginvaltuuston puheenjohtaja ja tuleva Länsi-Berliinin pormestari, joka toimi myös Freie Universität Berlinin kunniaprofessorina. Suhrin kuoleman jälkeen 1958 DHfP liitettiin Freie Universität Berliniin hänen mukaansa nimettynä instituuttina.
Command & Conquer 3: Kane’s Wrath

| Command & Conquer 3: Kane’s Wrath |
| --- | --- |

Kehittäjä:  EA Los Angeles
Julkaisija:  Electronic Arts
Jakelija:  Steam
Suunnittelija:  Mike Verdu
Säveltäjä:  Steve Jablonsky
Pelisarja:  Command & Conquer
Pelimoottori:  SAGE Engine
Julkaistu:  WindowsNA 24. maaliskuuta 2008EU 28. maaliskuuta 2008 Xbox 360
Lajityyppi:  reaaliaikainen strategiapeli (en)
Pelimuoto:  Yksinpeli Moninpeli
Ikäluokitus:  ESRB: T     PEGI: 16   OFLC: M
Alusta:  Microsoft Windows Xbox 360
Jakelumuoto:  DVD
Vaatimukset:  Windows XP: 4,0 GB vapaata kiintolevytilaa  8x DVD-asema  DirectX 9.0c  2,0 GHz suoritin  512 MB keskusmuistia  GeForce 4/ATI Radeon 8500 Windows Vista: 6,0 GB vapaata kiintolevytilaa  8x DVD-asema  DirectX 9.0c  2,2 GHz suoritin  1,0 GB keskusmuistia  GeForce 6100/ATI Radeon 9500
Lisää peliartikkeleitaVideopelien teemasivulla
Infobox OK    : 
Command & Conquer 3: Kane’s Wrath on EA Los Angelesin ja Electronic Artsin kehittämä laajennusosa Command & Conquer 3: Tiberium Warsille. Peli julkaistiin Windowsille Yhdysvalloissa 24. maaliskuuta 2008 ja Euroopassa 28. maaliskuuta 2008, ja Xbox 360 -konsolille tarkoitettu pelin painos ilmestyy 10. kesäkuuta 2008. Peli kuuluu Command & Conquer -pelisarjan "tiberium-jatkumoon", johon kuuluvat myös pelit Command & Conquer: Tiberian Dawn, Command & Conquer: Tiberian Sun, Command & Conquer: Renegade ja Command & Conquer 3: Tiberium Wars sekä niiden lisälevyt.
Peli eroaa muista tiberium-jatkumon peleistä siinä mielessä, että tarina kulkee kolmessa eri ajanjaksossa: ennen Tiberium Warsin tapahtumia jälkeen Tiberian Sun: Firestormin, Tiberium Warsin aikana ja sen jälkeen. Tarinan yhteiskesto on noin 20 vuotta. Nimensä mukaisesti peli käsittelee läheisesti Nodin veljeskunnan johtajaa Kanea.
Uudet ominaisuudet

Uusia ominaisuuksia ovat alapuolueet, Epic-yksiköt, uusi Nodin tarinakampanja ja pelimuoto nimeltä Global Conquest. Myös perusarmeijat ovat saaneet uusia yksiköitä, rakennuksia ja tukivoimia käyttöönsä.
Uudet ominaisuudet > Alapuolueet

Kane’s Wrathissä kaikki pelin taistelevat osapuolet ovat saaneet perusarmeijoidensa lisäksi omat kaksi alapuoluettaan. Alapuolueilla on omat erikoistumisalueensa, joista kuvaukset seuraavassa:
Uudet ominaisuudet > Alapuolueet > GDI

The Steel Talons (Teräskynnet)
Teräskynnet olivat kokeellinen toimiryhmä, joka keskittyi huipputekniikkaan. Sen joukot koostuivat pitkälti erilaisista kävelijöistä, erityisesti Titaneista ja Wolverineista, jotka esiintyivät jo Tiberian Sunissa. Ryhmä toimi Tiberian Sunin aikaan ja myös sen jälkeen, ennen kuin GDI lakkautti kävelijöiden valmistuksen ja käytön sotilastehtävissä. Teräskynsien insinöörit on varustettu pistoolein, vartiotykkeihin (Guardian Cannon) voi lisätä Predator- ja Mammuttitankeilla käytössä olleen raidetykki-päivityksen. Lisäksi heidän jalkaväkeensä kuuluvat vain kiväärimies-, ohjus-, ja kranaattijoukot, sekä insinöörit.
ZOCOM
ZOCOM on lyhenne sanoista Zone Operations Command (Vyöhykeoperaatioiden johto). Tämä alapuolue perustettiin kolmannen tiberiumsodan jälkeen, ja se sisältää GDI:n korkeateknologisimmat sotajoukot. Erityisesti ZOCOM keskittyy taisteluihin alueilla, joissa tiberium-saasteisuus on korkea ja heidän tehtävänään on yrittää hankkia punaisia vyöhykkeitä takaisin. Erityispiirteinä on kehittynyt ääniaalto-aseistus ja tiberiumilta suojaavat voimapanssarit. Esimerkiksi heillä ei ole normaaleita Vyöhykejoukkoja (Zone Trooper) vaan uudenlaisia Vyöhykesissejä (Zone Raider), joiden aseistuksena on voimakkaat ääniaaltoaseet ja ilmantorjuntaohjuksia laukaisevat ohjuslavetit.